Antero Kesäniemi

Yrjö Antero Kesäniemi (vuoteen 1966 Kiljunen, s. 2. joulukuuta 1944 Varkaus) on suomalainen lääkäri ja sisätautiopin professori. Hänen tutkimuskohteitaan ovat kolesteroliaineenvaihdunta, ateroskleroosi, alkoholimetabolia ja diabetes.

Hänen isänsä oli lääketieteen lisensiaatti Viljo Kiljunen ja äitinsä filologian ylioppilas Hertta Ekman. Hän kirjoitti ylioppilaaksi Kuopion lyseosta vuonna 1963 ja valmistui lääketieteen lisensiaatiksi Helsingin yliopistosta vuonna 1970 sekä sisätautien erikoislääkäriksi vuonna 1978 ja dosentiksi vuonna 1984. Hän on väitellyt lääketieteen ja kirurgian tohtoriksi Helsingin yliopistossa vuonna 1974.

Kesäniemi toimi sisätautiopin professorina Oulun yliopistossa vuosina 1986–2012. Hän oli sisätautien ylilääkäri ja sisätautiklinikan esimies sekä medisiinisen tulosalueen tulosjohtaja. Vierailevana tutkijana San Diegossa, University of California, San Diego ja La Jolla Veterans' Hospital vuosina 1979–1982. Kesäniemelle on myönnetty Sydäntutkimussäätiön Sydäntutkimuksen suurpalkinto vuonna 2007. American Heart Association Fellowship vuodesta 1995, Suomen Sydänliiton Kultainen ansiomerkki vuonna 2002. Hän on Suomen Tiedeakatemian jäsen vuodesta 2003. Hän sai Sosiaali- ja Terveysturvan palkinnon vuonna 2008. Suomen Sisätautilääkärien Yhdistyksen Kunniajäsen vuodesta 2009. Jalkaväkisäätiön Plaketti ja Rakuunaristi ansiokkaasta palveluksesta vuonna 1964.

Lähteet 

Suomalaiset lääkärit
Suomalaiset professorit
Oulun yliopiston professorit
Vuonna 1944 syntyneet
Elävät henkilöt